Flere europæiske lande laver kampagner i udenlandske medier for at begrænse antallet af asylansøgere, men den danske regering adskiller sig med planerne om en annoncekampagne, der blandt andet skal henvende sig til flygtninge fra Syrien, som i stort omfang flygter fra krig og derfor som regel får tildelt asyl.

Tyskland og Østrig har begge for nylig annonceret i aviser i Kosovo.

I en annonce på side 3 i avisen Koha Ditore skrev den østrigske regering i februar i år, at »smuglerne lyver«. Der gives ikke asyl af økonomiske grunde i Østrig. Ulovligt ophold kan endda straffes med op til 7.500 euro i bøde, stod der.